11.4.2023
MT
Il-Ġurnal Uffiċjali tal-Unjoni Ewropea
C 126/3
V (Avviżi)
PROĊEDURI DWAR L-IMPLIMENTAZZJONI TAL-POLITIKA TALKOMPETIZZJONI
IL-KUMMISSJONI EWROPEA Avviż minn qabel ta’ konċentrazzjoni (Każ M.10986 – AXA SPAIN / GACM SPAIN) (Test b'rilevanza għaż-ŻEE)
(2023/C 126/03)
1.
Fis-27 ta’ Marzu 2023, il-Kummissjoni rċeviet avviż ta’ konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 (1).
Dan l-avviż jikkonċerna l-impriżi li ġejjin: — AXA Seguros Generales, S.A. de Seguros y Reaseguros (“AXA Seguros Generales”, Spanja) li tappartjeni għal AXA S.A. (“AXA Group”, Franza) — GACM España, S.A.U. (“GACM Spain”, Spanja) AXA Seguros Generales se takkwista, skont it-tifsira tal-Artikolu 3(1)(b) tar-Regolament dwar l-Għaqdiet, il-kontroll esklużiv ta’ GACM España kollha.
Il-konċentrazzjoni hija mwettqa permezz ta’ xiri ta’ ishma.
2.
L-attivitajiet kummerċjali tal-impriżi kkonċernati huma:
— AXA Seguros Generales hija parti minn AXA Spain, grupp tal-assigurazzjoni Spanjol awtorizzat li jwettaq negozju ta’ assigurazzjoni u riassigurazzjoni fl-oqsma tal-assigurazzjoni tas-saħħa, tal-ħajja u tat-tfaddil, tal-fondi tal-pensjonijiet, tal-assigurazzjoni tal-karozzi u ta’ assigurazzjonijiet oħra personali u tan-negozju.
AXA Spain hija parti minn grupp ta’ kumpaniji li l-kumpanija omm aħħarija tiegħu hija l-kumpanija Franċiża kkwotata AXA Group li hija attiva fil-qasam tal-assigurazzjoni u tal-immaniġġjar tal-assi f’54 pajjiż. — GACM Spain hija kumpanija azzjonarja ta’ kumpaniji tal-assigurazzjoni tal-proprjetà u tad-diżgrazzji, kif ukoll tal-ħajja u tas-saħħa fi Spanja. 3.
Wara eżami preliminari, il-Kummissjoni tqis li t-tranżazzjoni notifikata tista’ taqa’ fil-kamp ta’ applikazzjoni tarRegolament dwar l-Għaqdiet.
Madankollu, id-deċiżjoni finali dwar dan il-punt hija riżervata. 4.
Il-Kummissjoni tistieden lil partijiet terzi interessati biex jibagħtulha l-kummenti li jista’ jkollhom dwar l-operazzjoni proposta.
Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta’ din il-pubblikazzjoni.
Jenħtieġ li r-referenza li ġejja dejjem tiġi speċifikata: M.10986 – AXA SPAIN / GACM SPAIN (1) ĠU L 24, 29.1.2004, p. 1 (ir-“Regolament dwar l-Għaqdiet”).